《和叔父所居六首之一》
宋代·苏过

野卉非千叶，妖红愧两京。依然守旧态，谁与制新名。

琥珀缀圆石，燕脂染落英。愿因少陵句，草木亦鲜明。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。